На основу Закона о стечају („Сл. гласник РС“ бр. 104/2009, ..., 83/2014) и Националног стандарда о начину и поступку уновчења имовине стечајног дужника - Националног стандарда број 5 („Сл. гласник РС“ бр. 13/2010), стечајни управник дужника

Стечајна маса ГП GEMAX доо Београд - у стечају
Батајнички друм бб, Земун - Београд


ОБЈАВЉУЈЕ

ЈАВНИ ПОЗИВ ЗА ДОСТАВЉАЊЕ ПОНУДА
за пружање услуга процене вредности удела у зависном правном лицу 


Предмет процене јесте:
- процена вредности 82,24% удела које дужник Стечајна маса ГП GEMAX доо Београд - у стечају, матични број: 27006540 поседује у основном капиталу стечајног дужника НОВИ РАСАДНИЦИ доо Београд - у стечају, матични број: 07011849 у сврху уновчења тог власничког удела као појединачног дела имовине дужника Стечајна маса ГП GEMAX доо Београд - у стечају.

Сврха процене јесте израда извештаја о процени тржишне вредности имовине која чини предмет процене ради њеног уновчења у циљу остваривања највеће могуће вредности имовине стечајног дужника и највећег могућег степена намирења поверилаца у поступку стечаја који се води над дужником Стечајна маса ГП GEMAX доо Београд - у стечају.

Метод процене: Проценитељ ће процену извршити у складу са одредбама Закона о стечају; Националног стандарда број 5 - Национални стандард о начину и поступку уновчења имовине стечајног дужника; Закона о проценитељима вредности непокретности; Правилника о националним стандардима, кодексу етике и правилима професионалног понашања лиценцираног проценитеља; Међународних рачуноводствених стандарда и Међународних стандарда финансијског извештавања и осталих релевантних прописа. Понуђачи су дужни да опишу методе које намеравају да користе у својој процени. Поред лиценцираног проценитеља извештај о процени мора бити потписан и од стране овлашћеног ревизора или од стране судског вештака економско-финансијске струке.
 
Задатак лиценцираног проценитеља у чијем тиму мора бити и судски вештак или овлашћени ревизор јесте: - Израда извештаја о процени тржишне вредности 82,24% удела које, на дан процене, дужник Стечајна маса ГП GEMAX доо Београд - у стечају, матични број: 27006540, поседује у основном капиталу стечајног дужника НОВИ РАСАДНИЦИ доо Београд - у стечају, матични број: 07011849, у сврху уновчења тог власничког удела (дугорочног финансијског пласмана), као појединачног дела имовине дужника Стечајна маса ГП GEMAX доо Београд - у стечају.

Рок за извршење посла: - рок за извршење посла ће бити један од параметара за одабир најповољнијег понуђача.

Извештај о процени: - извештај о процени мора бити сачињен у складу са важећим Националним стандардима за процену вредности, односно у складу са Правилником о националним стандардима, кодексом етике и правилима професионалног понашања лиценцираног проценитеља ("Сл. гласник РС", бр. 37/23), Међународним рачуноводственим стандардима и Међународним стандардима финансијског извештавања, као и осталим релевантним прописима за поступање проценитеља вредности, овлашћених ревизора или сталних судских вештака.

На избор понуђача, осим финансијске понуде, узима се у обзир и стручност, референце и други елементи понуде који су од значаја за вршење процене.

Потребно је да понуда садржи доказ да је понуђач регистрован за обављање одговарајуће делатности код надлежног органа, да поседује лиценцу овлашћеног проценитеља, за ревизора лиценцу овлашћеног ревизора, опционо за сталног судског вештака решење надлежног органа да је уписан у регистрар вештака, цену исказану у динарима са и без обрачунатог ПДВ-а, рок израде процене вредности, као и референце за извршене процене вредности за последње три године.

Заинтересовани понуђачи, односно њихови овлашћени представници, могу добити детаљне информације за израду понуде, као и интегрални текст позива са свим предвиђеним условима, путем електронске адресе: gemax.stecaj@gmail.com 

Понуде за вршење услуга процене могу се предати најкасније до 19.04.2024. године до 16:00 часова на адресу: Стечајна маса ГП „GEMAX“ доо Београд - у стечају (адреса за пријем поште: Немањина 3, Београд) или у електронској форми на e-mail адресу: gemax.stecaj@gmail.com

Напомена: Само понуде достављене од стране проценитеља са лиценцом у чијем тиму ће бити и судски вештак економско-финансијске струке или овлашћени ревизор ће се узети у разматрање.

Овлашћено лице: стечајни управник Зоран Каличанин, 011/664-10-16, e-mail:  gemax.stecaj@gmail.com
 
